
64 DR 31.10.2011 

 
Sebenarnya ia ada dalam jawapan saya di sini tapi itulah memang serius dan 

apabila kita nampak banyak publisiti mengenai tangkapan dan sebagainya itulah satu 
bukti bagaimana badan penguatkuasaan kita telah berkesan. Kalau tidak ada publisiti 
maknanya tidak berkesan. Kalau ada publisiti maknanya ia berkesan. Tuan Yang di-
Pertua, sebahagian daripada soalan yang ditanya oleh Yang Berhormat Batu adalah 
dalam jawapan saya ini. 

Komitmen dan kesungguhan negara dalam menangani perdagangan hidupan 
liar adalah dicerminkan melalui pewartaan Akta Pemulihan Hidupan Liar 2010 yang 
berkuat kuasa mulai 28 Disember 2010. Di bawah akta ini penalti yang lebih tinggi, 
hukuman penjara dikenakan ke atas pesalah dalam luar negeri yang terlibat dalam kes-
kes berkaitan dengan penyeludupan hidupan liar. Usaha penguatkuasaan dalam negeri 
bagi menangani isu perdagangan haram hidupan liar telah dipertingkatkan. Ini jelas 
melalui kes-kes yang telah berjaya ditangkap. Sejumlah 247 kes tangkapan telah pun 
dibuat oleh Jabatan PERHILITAN - Hidupan Liar dan Taman Negara Semenanjung 
Malaysia daripada 2006 dan 2011. Ia termasuk tiga rampasan oleh pihak kastam pada 
tahun ini yang berjumlah 6,565 kilogram gading gajah yang diseludupkan dari Afrika ke 
China.   

Saya ingin membetulkan kenyataan Yang Berhormat Ipoh Barat yang memberi 
gambaran bahawa gading gajah yang ditemui adalah berasal dari negara ini. Untuk 
makluman Yang Berhormat, fakta yang sebenarnya ialah gading tersebut sebenarnya 
berasal dari Afrika dan pihak Jabatan Kastam berjaya merampas gading tersebut dalam 
kawasan pelabuhan Malaysia iaitu semasa transit ke negara China. Ini membuktikan 
bahawa Malaysia bukanlah negara asal punca perdagangan haram hidupan liar seperti 
yang dinyatakan. 

Untuk menangani kegiatan trafficking di luar negara termasuk menggunakan 
Malaysia sebagai persinggahan transit Jabatan PERHILITAN akan terus 
memperkukuhkan kerjasama dengan agensi penguat kuasa lain seperti Jabatan 
Kastam Diraja Malaysia, Polis Diraja Malaysia dan Agensi Penguatkuasaan Maritim 
Malaysia serta dengan Interpol dan ASEAN Wildlife Enforcement Network (ASEAN-
WEN) dengan izin. Jabatan PERHILITAN juga dari semasa ke semasa mengadakan 
mesyuarat dengan agensi-agensi penguatkuasaan tersebut untuk membaiki dan 
memperkemaskan lagi penguatkuasaan kerana kehidupan sentiasa menggunakan 
taktik dan kaedah yang lebih sofistikated untuk mengelakkan daripada dikesan. Oleh 
itu, melalui kerjasama dan pendekatan yang bersepadu adalah diharapkan kita dapat 
membendung aktiviti penyeludupan hidupan liar. 

Berhubung dengan isu perdagangan hidupan liar di kawasan Hutan Belum 
yang dibangkitkan oleh Yang Berhormat Ipoh Barat. Untuk makluman Ahli Yang 
Berhormat Jabatan PERHILITAN telah mengambil beberapa tindakan di bawah 
program penguatkuasaan Hutan Simpanan Belum untuk membantu kerajaan negeri.  
Antaranya adalah menjalankan operasi bersepadu dikenal sebagai satu NRE 
Enforcement yang merupakan satu pendekatan Blue Ocean Strategy, dengan izin.  
Melalui operasi ini agensi-agensi yang berkenaan di bawah NRE akan dapat berkongsi 
tenaga dan meningkatkan keberkesanan penguatkuasaan. Melalui pendekatan ini ianya 
akan mengoptimumkan guna tenaga penguat kuasa agensi-agensi di bawah NRE dan 
kawasan penguatkuasaan yang diliputi juga akan lebih luas. Kerajaan juga sedang 
memantapkan lagi pengurusan Taman Negeri Royal Belum dengan berbincang dengan 
pihak Kerajaan Thailand bagi mewujudkan konservasi merentasi sempadan bersama 
Sanctuary Hidupan Liar Hala Bala di Thailand.   

Yang Berhormat Kalabakan membangkitkan isu pencemaran sungai.  Untuk 
makluman Yang Berhormat, berdasarkan program pemantauan kualiti air sungai yang 
meliputi 570 batang sungai yang dijalankan pada tahun 2010 oleh Jabatan Alam Sekitar 
didapati bilangan sungai yang bersih di negara kita yang dipantau adalah sebanyak 
51.4 peratus ataupun 293 batang sungai, sungai yang dalam taraf sederhana tercemar 
203 ataupun 35.6 peratus dan bagi sungai yang tercemar adalah 74 ataupun 13 
peratus.  Berdasarkan pemantauan ini Sungai Kalabakan adalah dalam kategori bersih.   

Untuk makluman Dewan ini antara punca-punca pencemaran sungai di negara 
kita ini adalah pelepasan efluen perindustrian, pelepasan air buangan dan loji-loji 
kumbahan, kerja-kerja tanah, pembuangan sisa ladang dan pertanian dan pelepasan 
basuhan pasar-pasar basah, restoran dan ladang-ladang ternakan haiwan. Untuk 
makluman Dewan ini usaha-usaha akan diteruskan untuk meningkatkan kualiti air 
sungai di negara ini.  



Sebenarnya ia ada dalam jawapan saya di sini tapi itulah memang serius dan. apabila kita nampak banyak publisiti mengenai tangkapan dan sebagainya itulah satu bukti bagaimana badan penguatkuasaan kita telah berkesan. Kalau tidak ada publisiti maknanya tidak berkesan. Kalau ada publisiti maknanya ia berkesan. Tuan Yang di- Pertua, sebahagian daripada soalan yang ditanya oleh Yang Berhormat Batu adalah dalam jawapan saya ini. Komitmen dan kesungguhan negara dalam menangani perdagangan hidupan liar adalah dicerminkan melalui pewartaan Akta Pemulihan Hidupan Liar 2010 yang berkuat kuasa mulai 28 Disember 2010. Di bawah akta ini penalti yang lebih tinggi, hukuman penjara dikenakan ke atas pesalah dalam luar negeri yang terlibat dalam kes- kes berkaitan dengan penyeludupan hidupan liar. Usaha penguatkuasaan dalam negeri bagi menangani isu perdagangan haram hidupan liar telah dipertingkatkan. Ini jelas melalui kes-kes yang telah berjaya ditangkap. Sejumlah 247 kes tangkapan telah pun dibuat oleh Jabatan PERHILITAN- Hidupan Liar dan Taman Negara Semenanjung Malaysia daripada 2006 dan 2011. Ia termasuk tiga rampasan oleh pihak kastam pada tahun ini yang berjumlah 6,565 kilogram gading gajah yang diseludupkan dari Afrika ke China. Saya ingin membetulkan kenyataan Yang Berhormat Ipoh Barat yang memberi gambaran bahawa gading gajah yang ditemui adalah berasal dari negara ini. Untuk makluman Yang Berhormat, fakta yang sebenarnya ialah gading tersebut sebenarnya berasal dari Afrika dan pihak Jabatan Kastam berjaya merampas gading tersebut dalam kawasan pelabuhan Malaysia iaitu semasa transit ke negara China. Ini membuktikan bahawa Malaysia bukanlah negara asal punca perdagangan haram hidupan liar seperti yang dinyatakan. Untuk menangani kegiatan trafficking di luar negara termasuk menggunakan Malaysia sebagai persinggahan transit Jabatan PERHILITAN akan terus memperkukuhkan kerjasama dengan agensi penguat kuasa lain seperti Jabatan Kastam Diraja Malaysia, Polis Diraja Malaysia dan Agensi Penguatkuasaan Maritim Malaysia serta dengan Interpol dan ASEAN Wildlife Enforcement Network (ASEAN- WEN) dengan izin. Jabatan PERHILITAN juga dari semasa ke semasa mengadakan mesyuarat dengan agensi-agensi penguatkuasaan tersebut untuk membaiki dan memperkemaskan lagi penguatkuasaan kerana kehidupan sentiasa menggunakan taktik dan kaedah yang lebih sofistikated untuk mengelakkan daripada dikesan. Oleh itu, melalui kerjasama dan pendekatan yang bersepadu adalah diharapkan kita dapat membendung aktiviti penyeludupan hidupan liar. Berhubung dengan isu perdagangan hidupan liar di kawasan Hutan Belum yang dibangkitkan oleh Yang Berhormat Ipoh Barat. Untuk makluman Ahli Yang Berhormat Jabatan PERHILITAN telah mengambil beberapa tindakan di bawah program penguatkuasaan Hutan Simpanan Belum untuk membantu kerajaan negeri. Antaranya adalah menjalankan operasi bersepadu dikenal sebagai satu NRE Enforcement yang merupakan satu pendekatan Blue Ocean Strategy, dengan izin. Melalui operasi ini agensi-agensi yang berkenaan di bawah NRE akan dapat berkongsi tenaga dan meningkatkan keberkesanan penguatkuasaan. Melalui pendekatan ini ianya akan mengoptimumkan guna tenaga penguat kuasa agensi-agensi di bawah NRE dan kawasan penguatkuasaan yang diliputi juga akan lebih luas. Kerajaan juga sedang memantapkan lagi pengurusan Taman Negeri Royal Belum dengan berbincang dengan pihak Kerajaan Thailand bagi mewujudkan konservasi merentasi sempadan bersama Sanctuary Hidupan Liar Hala Bala di Thailand. Yang Berhormat Kalabakan membangkitkan isu pencemaran sungai. Untuk makluman Yang Berhormat, berdasarkan program pemantauan kualiti air sungai yang meliputi 570 batang sungai yang dijalankan pada tahun 2010 oleh Jabatan Alam Sekitar didapati bilangan sungai yang bersih di negara kita yang dipantau adalah sebanyak 51.4 peratus ataupun 293 batang sungai, sungai yang dalam taraf sederhana tercemar 203 ataupun 35.6 peratus dan bagi sungai yang tercemar adalah 74 ataupun 13 peratus. Berdasarkan pemantauan ini Sungai Kalabakan adalah dalam kategori bersih. Untuk makluman Dewan ini antara punca-punca pencemaran sungai di negara kita ini adalah pelepasan efluen perindustrian, pelepasan air buangan dan loji-loji kumbahan, kerja-kerja tanah, pembuangan sisa ladang dan pertanian dan pelepasan basuhan pasar-pasar basah, restoran dan ladang-ladang ternakan haiwan. Untuk makluman Dewan ini usaha-usaha akan diteruskan untuk meningkatkan kualiti air sungai di negara ini.